**** *Приложение №1*

**О Б Щ И Н А С Т А Р А З А Г О Р А**

ТЕХНИЧЕСКА СПЕЦИФИКАЦИЯ

за изпълнение на пазарени проучвания по обществена поръчка с предмет:

„Избор на изпълнител за извършване на техническа рекултивация на старото депо за твърди битови отпадъци на община Стара Загора“

1. **ОБЩА ИНФОРМАЦИЯ**

**1.1. Възложител**

ОБЩИНА СТАРА ЗАГОРА, с адрес: гр. Стара Загора, бул. „Цар Симеон Велики" №107.

**1.2. Място на изпълнение**

Услугите, предмет на настоящата обществената поръчка ще се извършват на територията на Република България, община Стара Загора, село Християново, местност Мандра баир.

**1.3. Кратко описание**

1. **Местоположение**

Общинското депо за битови отпадъци на община Стара Загора е разположено в местността "Мандра баир", на границата на землищата на селата Християново и Богомилово, Община Стара Загора, Област Стара Загора и заема обща площ от 99,09 дка по заснемане от 01.06.2016г. до 03.06.2016г.

Площадката на депото е ситуирана върху южния склон на „Мандра баир”, който се намира в южните склонове на Сърнена Средна гора. Депото е разположено в обхвата на стара кариера за скални материали с надморска височина от 200 до 250 метра, като дъното на кариерата е в диапазон 207,0 – 208,0 метра. Теренът, зает от депото, граничи на североизток с концесия /действаща кариера / за добив на скални материали, а по останалите граници - със селскостопански пътища. На юг и югозапад от депото се намират напоителен канал и дере, приемник на повърхностни води.

Депото се експлоатира от 1973 г. до август 2016г.

1. **Финансиране на проекта**

Услугите, предмет на настоящата обществената поръчка ще се финансират със средства от Оперативна програма „Околна среда 2014-2020г.“ по процедура за директно предоставяне на безвъзмездна финансова помощ № BG16M1OP002-2.010 - Рекултивация на депа за закриване, предмет на процедура по нарушение на правото на ЕС по дело С-145/14“, по приоритетна ос 2 „Отпадъци“ на оперативна програма „Околна среда 2014-2020 г.

1. **Преглед на настоящата ситуация**

Предвижда е рекултивация на общинското депо за битови отпадъци на община Стара Загора, съгласно изискванията на Наредба №26/1996 г. за „рекултивация на нарушени терени, подобряване на слабо продуктивни земи и оползотворяване на хумусния слой“ на всички терени, на които има депонирани битови отпадъци.

Отпадъците са депонирани във височина на малка за техния обем площ (99 087 m2) и на места достигат до височина от почти 40 метра, което създава риск за тяхното свличане. В някои участъци се наблюдават и свлачищни процеси.

Предвижда се преоткосиране на натрупаните отпадъци до достигане на стабилна структура с наклон 1:3, 1:2.5, техническа рекултивация и биологична рекултивация на засегнатите терени.

Общият обем на депонираните отпадъци към дата 03.06.2016г. е определен на 1 527 000 m3.

1. **Собственост на имотите и начин на ползване**

Засегнатата от депонирани битови отпадъци площ е 99,09 дка от тях 40,62 дка са извън определената за сметище площадка: имот 77431.011002 и имот 04738.000657.

Общинските отпадъци са депонирани върху следните имоти:

• Имот № 011002 с площ 68,728 дка в землището на с. Християново с ЕКАТТЕ 77431, Община Стара Загора по акт № 00571/04.10.1999г. за частна общинска собственост, със статут на трайно ползване – „Сметище“. Имотът е със следните граници и съседи:

№ 011003 Полски път с. Християново;

№ 11001 Ведомствен път на Община Стара Загора;

№ 11007 Пасище мера на кметство с. Християново;

• Имот № 000657 с площ 5,923 дка в землището на с. Богомилово с ЕКАТТЕ 04738, община Стара Загора по акт № 00573/04.10.1999 г. за частна общинска собственост, със статут на трайно ползване – „Сметище“. Имотът има следните граници и съседи:

№ 109001 Пасище с храсти на с. Богомилово;

№ 11001 Полски път на с. Богомилово;

№ 11007 Кариера скала на с. Богомилово;

• Имот № 109001 с площ 23,684 дка в землището на с. Богомилово с ЕКАТТЕ 04738, община Стара Загора по решение по акт №00750/06.12.1999г. по решение по чл. 18ж /1/ ППЗСПЗЗ № 03325 от 26.06.1998г. за частна общинска собственост, със статут на трайно ползване –„ Пасище с храсти“. Имотът има следните граници и съседи:

№ 000655, Полски път на Община Стара Загора;

№ 000657, Сметище на Община Стара Загора.

• Имот № 000658 с площ 93,918 дка в землището на с. Богомилово с ЕКАТТЕ 04738, Община Стара Загора с начин на трайно ползване „Кариери“ и вид собственост – общинска частна.

1. **ПРЕДМЕТ НА ОБЩЕСТВЕНАТА ПОРЪЧКА.**

Предметът на възлагане по обществената поръчка, включва изпълнение на техническа рекултивация на старото депо за твърди битови отпадъци на община Стара Загора.

При изпълнение на поръчката Изпълнителят следва стриктно да спазва задължителните изисквания за мерките по информация и комуникация на ЕС, съгласно „Единния наръчник на бенефициента за прилагане на правилата за информация и комуникация 2014-2020г.“. Единните мерки и правила се основават на Регламент (ЕС) №1303 на Европейския парламент и на Съвета от 17 декември 2013г. Техническите характеристики в „Единния наръчник на бенефициента за прилагане на правилата за информация и комуникация 2014-2020г.“ са в съответствие с Регламент за изпълнение (ЕС) №821/2014г. на Комисията от 28 юли 2014г. за определяне на правилата за прилагане на Регламент (ЕС) №1303/2013 на Европейския парламент и на Съвета.

1. **Приложимо законодателство и документи.**

При изпълнение на задълженията си по тази обществена поръчка Изпълнителя следва да спазва Българското законодателство и Законодателството на Европейския съюз, свързани с дейностите по тази обществена поръчка, между които:

* Закон за устройство на територията (в сила от 31.03.2001 г., Обн. ДВ. бр.1 от 2 Януари 2001г. и последващи изменения)
* Наредба №26/1996 г. за рекултивация на нарушени терени, подобряване на слабо продуктивни земи и оползотворяване на хумусния слой;
* Указания за разработване на планове за привеждане на съществуващите депа за отпадъци в съответствие с нормативните изисквания - МОСВ;
* Минимални изисквания по ПМС № 209 от 20 август 2009 г. за осигуряване на финансиране за изграждането на РСУО, на регионалните съоръжения за предварително третиране на битовите отпадъци и за закриването на общински депа за битови отпадъци;
* Наредба № 6 от 27.08.2013 г. за изискванията за изграждане и експлоатация на депа и на др. съоръжения и инсталации за оползотворяване и обезвреждане на отпадъци (обн., ДВ бр.80 от 13.09.2013г.);
* Наредба за управление на строителните отпадъци и за влагане на рециклирани строителни материали (Приета с ПМС № 277 от 5.11.2012 г., обн., ДВ, бр. 89 от 13.11.2012 г., в сила от 13.11.2012 г.);
* Други действащи нормативни актове в Република България, приложими към дейностите по тази обществена поръчка;
* Оперативна програма „Околна среда 2014-2020” и съпътстващите я документи във връзка с нейното изпълнение;
* Единен наръчник на бенефициента за прилагане на правилата за информация и комуникация 2014-2020г.;
1. **Срок на изпълнение на обществената поръчка.**

Срокът за изпълнение на обществената поръчка е **12 месеца**.

1. **КРАТКО ОПИСАНИЕ НА ДЕЙНОСТИТЕ В ОБХВАТА НА ПОРЪЧКАТА**

При проектните изчисления обемът на отпадъците е определен на 1 537 000 m³.

**Поради изключително стръмните наклони на депонираните отпадъци се налага** **депото да се преоткосира и рекултивира на площ от121480 m2** .

Съществуващите отпадъци ще бъдат предепонирани и преоткосирани в общо тяло със стабилни откоси 1:3 и 1:2.5 и наклони по билото от 1.5-2%. Определените проектни наклони на билната част и откосите не допускат заблатяване и прояви на ерозионни процеси. Предепонираните отпадъци да се насипват и уплътняват на пластове по 0.50 сm. Едрогабаритните строителни материали да се раздробяват преди предепонирането им.

В петата се изгражда охранителна дига с променлива височина и ширина на билната част 6.10 m.

Преоткосирането става посредством шест берми с ширина 4.0 m и височина 6 m, като първата е с височина 10 m.

След приключване на преоткосирането отпадъците се запечатват с пръст с дебелина 20 cm в уплътнено състояние. По продължение на петите на откоса в ниската част е предвидена дренажна система за инфилтрирали води. Ще се изгради от перфорирани Ф200 PE100. Дренажната система за инфилтрирали води се зауства в събирателна ревизионна шахта, посредством плътна тръба Ф315 HDPE и постъпва в HDPE резервоар за инфилтрат.

Закриването на съществуващото сметище включва следните дейности:

1. Подготвителни работи - почистване от храсти и дървета на определената зона;
2. В петата на предепонираните отпадъци се изгражда охранителна дига с променлива височина и ширина на билната част 6.10 m;
3. Предепониране и уплътнение на съществуващите отпадъци извън новопроектираното сметищно тяло V= 225 000 m3.
4. Предепонираните отпадъци ще бъдат уплътнени с коефициент 1,2;
5. Преоткосиране на съществуващите отпадъци с откос 1:3 и 1.25 за стабилност на тялото на депото. Общата площ на преоткосираните отпадъци е 106 800 m2;
6. Полагане на 20 сm запечатващ слой от пръст в уплътнено състояние по откосите, бермите и билото;
7. Изграждане на 9 броя газови кладенци;
8. Бетонови охранителни канавки клон Запад, клон Изток и Отвеждащ канал обща дължина L=1640 m;
9. Дренажна система за улавяне и временно съхранение на инфилтрата.

При така предложените дейности по рекултивацията се рекултивират следните площи:

* Техническа рекултивация, включваща биологична рекултивация, охранителни канавки и резервоар за инфилтрат -121 480 m2;

Техническата рекултивация включва следните пластове отдолу нагоре:

* Полагане на минерален запечатващ пласт от глина 50 cm, на два пласта по 25 cm до достигане на водопропускливост 10-9 m/s;
* Полагане на пласт земна маса с дебелина 70 cm в уплътнено състояние;
* Полагане на хумусен пласт с дебелина 30 cm.

От външната страна на депото се предвиждат охранителни облицовани трапецовидни канавки с обща дължина L=1686 m.

За доброто оттичане на атмосферните води от билото на рекултивирането депо се предвиждат наклони от 1.5-2.0% от билото към периферията на депото. Така оформеното тяло и сигурната хидроизолация спомагат за добро оттичане на атмосферните води. Отвеждането на дъждовните води се осъществява чрез охранителни канавки.

Предвижда се изграждане - 9 броя газови кладенеца и 9 броя статични инсталации за обезвреждането на сметищен газ. Газовите кладенци се изграждат чрез сондаж с дълбочина от 10 метра. Местата на газовите кладенци са обозначени на ситуация. В средата на всеки кладенец е заложена перфорирана HDPE тръба Ф110 mm.

Рекултивиращият пласт е проектиран във връзка с преоткосирането и предвиденото бъдещо ползване на територията на депото след приключване на експлоатацията му за земеделска земя за неземеделски нужди. С оглед осигуряването на нормални условия за растеж и развитие на бъдещата растителност и защита на запечатващия пласт от замръзване и биоинтрузия, рекултивиращият слой е с обща дебелина 1,0 m (0,7 m земни маси и 0,3 m почвени материали - хумус).

1. **ИЗИСКВАНИЯ ЗА КАЧЕСТВО НА ПРЕДВИДЕНИТЕ РАБОТИ ОТНОСНО ГАРАНТИРАНЕ НА:**

КАЧЕСТВОТО НА ИЗПЪЛНЕНИЕТО НА ОТДЕЛНИТЕ ВИДОВЕ РАБОТИ

Съгласно нормативната база, която урежда изпълнението на строителния процес:

* „Правила за извършване и приемане на строителни и монтажни работи”/ПИПСМР/;
1. **ИЗИСКВАНИЯ ЗА ТЕХНОЛОГИЯ НА ИЗПЪЛНЕНИЕТО**

Технологията на изпълнение на видовете строителни/рехабилитационни работи да осигурява максимална ефективност и качество. Да се спазват изискванията на действащите Правилници за изпълнение на видовете строително-монтажни работи.

ЗДРАВОСЛОВНИ И БЕЗОПАСНИ УСЛОВИЯ НА ТРУД

СМР се извършват при строго съблюдаване на техниката на безопасност и охрана на труда, както и всички изисквания по ЗЗБУТ (Закон за здравословни и безопасни условия на труд). Задължително се прави застраховка по чл.171 от ЗУТ и по реда на Наредбата за задължително застраховане на работниците и служителите за риска „трудова злополука”, важащи за целия период на договора.

Възложителят и упълномощените държавни органи извършват планови и внезапни проверки за гарантиране безопасни условия на труд по отношение на:

* наличие на координатор по безопасност и план по безопасност на обекта;
* наличие на обекта на инструкции за безопасност и здраве при работа, съобразно действащите нормативи, инструктажни книги, начин на провеждане на инструктажите за безопасна работа;
* наличие на обекта и ползване на ЛПС – каски, колани, ръкавици, предпазни шлемове и др.;

На обекта се въвежда „Книга за инструктаж” на работното място, периодичен и извънреден инструктаж по безопасност, хигиена на труда и противопожарна охрана, одобрена с Наредба №3 от 31.07.2003 г. на Министерството на труда и социалната политика и Министерство на здравеопазването.

Изпълнението на СМР трябва да се съобразят с всички нормативните актове по безопасност на труда за различните дейности, видове работи и работно оборудване, като:

* Наредба №2 за минималните изисквания за здравословни и безопасни условия на труд при извършване на строителни и монтажни работи (ДВ, бр.37 от 2004г.);
* Нормативните актове по безопасност на труда за различните дейности, видове работи и работно оборудване;
* Наредба №3 за задължителните предварителни и периодични медицински прегледи на работниците (обн., ДВ, бр.16 от 1987г., изм. бр.65 от 1991г. и бр.102 от 1994г., 78 от 2005г.)
* Наредба №5 за осигуряване на здравословни и безопасни условия на труд на работниците по срочно трудово правоотношение или временно трудово правоотношение (ДВ, бр.43 от 2006г.);
* Наредба №3 за минималните изисквания за безопасност и опазване на здравето на работещите при използване на лични предпазни средства на работното място. (ДВ,

ИЗИСКВАНИЯ ЗА ОПАЗВАНЕ НА ОКОЛНАТА СРЕДА ПРИ ИЗПЪЛНЕНИЕ НА СТРОИТЕЛНО-МОНТАЖНИТЕ ДЕЙНОСТИ:

Изпълнителят трябва да предвиди всички мерки за предотвратяване замърсяването със строителни отпадъци на участъци, намиращи се до строителната площадка и използвани за движение на автомобили и техника, свързани с изграждането на обекта. Той следва да приложи ефективен контрол върху движението на използваните от него автомобили и техника, както и върху складирането на материали, отпадъци и други по пътищата, свързани с обслужването на строителството. Изпълнителят е длъжен да отстрани за своя сметка всички складирани на обекта отпадъци и да почисти терена за движение на всички участъци, замърсени с отпадъци по негова вина, включително и измиването му с вода.

По време на изпълнение на обекта, строителят следва да спазва разпоредбите на нормативните актове, действащи в Република България, относно опазването на околната среда и произтичащите от тях задължения за него. Всички разходи за възстановяване на качествата на околната среда се възстановяват от него. Лицата, при чиято дейност се образуват строителни отпадъци, следва да предприемат мерки за предотвратяване или намаляване на количеството им, а при възникване на замърсяване тези лица са длъжни да предприемат незабавно действия за ограничаване на последиците от него върху здравето на хората и околната среда.

Съгласно Закона за управление на отпадъците /обн.ДВ, бр.86/30.09.2003г./ предаването и приемането на строителните отпадъци се извършват само въз основа на писмен договор. Причинителите на отпадъци ги предоставят за събиране, транспортиране, оползотворяване или обезвреждане на лицата, които имат право да извършват съответните дейности. Забранено е изоставянето и нерегламентираното изхвърляне на отпадъците. За нарушения на изискванията към изпълнителните по време на строителните работи се носи административно-наказателна отговорност по реда глава VІ, Раздел ІІ на Закона за управление на отпадъците. Третирането и транспортирането на отпадъците от строителни площадки се извършват от изпълнителя на строителството или от друго лице въз основа на писмен договор.

ОБЩИ ИЗИСКВАНИЯ ПРИ ИЗПЪЛНЕНИЕ НА РАБОТИТЕ

Доколкото не противоречат на нормативно въведени изисквания, независимо от момента на въвеждането им, строителните работи следва да бъдат изпълнени при съблюдаване на следните стандарти и технически изисквания към изпълнение на отделните видове работа.

Всички строителните материали трябва да отговарят на изискванията на действащите Български държавни стандарти, БДС, EN или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.

1. **Отчитане на строителните/рехабилитационните работи**

Възложителят чрез свой/и представител/и извършва контрол по всяко време на изпълнение на дейностите по поръчката, без да нарушава оперативната самостоятелност на изпълнителя.

Ако по време на изпълнението възникнат въпроси, неизяснени в настоящата спецификация, Изпълнителят задължително уведомява писмено Възложителя и иска неговото писмено съгласуване. Всички промени се отразяват в „Заповедната книга” на обекта или в протокол, подписан от представителите на Възложителя и Изпълнителя.

При извършването на СМР да се прилагат изискванията на ЗУТ, подзаконовите нормативни актове, свързани с прилагането му, включително и Наредба №3 от 31.07.2003г. за съставяне на актове и протоколи по време на строителството.

Задължителни документи, придружаващи доставките на материали са:

* сертификати за качество на материалите;
* декларации за съответствие на вложените строителни материали и други изделия, изискващи се от действащите наредби за съществените изисквания в РБ;

Работите се измерват в единици както е посочено в позициите на Количествените сметки (линейни метри, квадратни метри, кубични метри, бройки и др.) Позиции, уточнени като комплект ще бъдат измерени в единична мярка включваща всички специфични компоненти и аксесоари.

Работите или части от работа предмет на измерване и плащане са съгласно текста на позициите в Количествените сметки и трябва да бъдат напълно завършени с всички слоеве, компоненти, аксесоари и др.

Смята се, че Изпълнителят е включил в единичните си цени всички помощни работи, материали и операции необходими за изпълнение и завършване на работите.

Количествата на извършените работи при изпълнението на строителството ще бъдат измерените действително извършени в процеса на изпълнение на СМР. Представители на Възложителя ще определят чрез измерване на обекта действителните количества на извършените работи и стойността на тези количества работи ще бъде изплатена на изпълнителя.

Ще бъдат заплащани единствено действително извършените СМР, предмет на настоящата поръчката.

Измерването на изпълнените работи ще става в присъствието на представител на Изпълнителя. За датата и часа на измерването Възложителят ще уведомява предварително изпълнителя. Ако Изпълнителят не осигури присъствието на свой представител при измерването ще се приеме, че той е съгласен с направените измервания и ще бъдат изплатени измерените и одобрени от Възложителя количества работи.

След измерването, количествата на извършените работи се доказват със следните документи:

* Актове/протоколи за изпълнените работи;
* Подробна количествена сметка за изпълнените работи;
* Сертификат за установяване на изпълнените количества и видове работи – формата ще бъде предоставен от възложителя при подписването на договора;

Извършените работи се отчитат след представяне на Акт за действително извършени работи от Изпълнителя, който се проверява от определените представители на Възложителя в срок до 15 работни дни от датата на получаване.

При констатирани грешки и несъответствия в представения на Възложителя Акт за действително извършени работи, той следва да го върне за корекции.

Отчитат се и подлежат на заплащане само действително извършени видове и количества строителни работи.

Окончателното приемане на извършените работи се осъществява със съставяне на констативен протокол за установяване годността за приемане на изпълнените строителни работи, подписан от комисия, съставена от представители на Възложителя (определени със заповед) и на Изпълнителя.

1. **Гаранционни срокове за изпълнение на строителните работи**

Гаранционните срокове за изпълнение на строителните работи са съобразно изискванията на чл.20 от Наредба №2 от 31.07.2003г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти. Предлаганият гаранционен срок за изпълнените строителни работи не може да бъде по-малък от указания в Наредбата за съответния вид дейност. Кандидатите, предложили по малък гаранционен срок от указания в чл.20 от Наредба №2 от 31.07.2003г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти, се отстраняват от процедурата.

1. **Други изисквания при изпълнение на строителните работи**

Изпълнителят следва да сведе до минимум и намали негативните въздействия от извършваните работи върху компонентите на околната среда. Следващият списък предоставя “План за Управление Опазването на Околната Среда”, който дава препоръки, които да се спазват от Изпълнителя, за да се намалят щетите и замърсяването и възможно най-малко да се въздейства на околната среда. По време на изпълнението на обекта, Изпълнителя да осъществява всички разумни мерки за опазване и защита на околната среда, както на строителната площадка, така и извън нея, като съблюдава изискванията на Закона за опазване на околната среда и действащите в страната нормативи, а именно:

* + - 1. Техническият ръководител на обекта да осигури провеждането на инструктаж на ръководения от него персонал по отношение на ЗБУТ и опазване на околната среда в района на строителната площадка и съседните територии. На площадката не се допускат работници и външни посетители, на които не е проведен инструктаж по опазване на околната среда.
			2. Работниците, под ръководството на техническия ръководител на строителната площадка отговарят за правилното подреждане и съхранение на материалите, реда и чистотата на строителната площадка.
			3. Да се спазват специфичните изисквания за опазване на околната среда, според предвидените за изпълнение видове работи:

- за опазване чистотата на въздуха в района да не се допуска изгаряне или друга форма на неконтролирано обезвреждане на отпадъците;

- отпадъците от СМР да се събират в контейнер, разположен на строителната площадка;

- ограничаване скоростта на транспортните средства, превозващи материали и строителната техника до 20 км/час с оглед недопускане на запрашеност и ограничаване на вредните емисии от вредните газове;

- да се извършва редовна проверка и поддръжка на оборудването, което да е в добра техническа и експлоатационна изправност, отговаряща на българските и европейските стандарти, с цел недопускане надвишаване нивата на шум за работна и околна среда, както и отделянето на газови емисии над допустимите норми;

- да се прилагат мерки за предотвратяване на разлив на масла и нефтопродукти при спазване на съответните инструкции при зареждане и обслужване на техника, недопускане съхраняване на нефтопродукти и извършване на ремонтни и поддържащи работи (смяна на масла) на строителната техника на площадката на обекта;

- да се сведат до минимум проблемите по отношение безопасността на работата, като на всички работници се предоставят подходящите инструменти, машини и защитно облекло;

- да не се извършва работата през нощта;

- да се осигури надлежно почистване на площадката за добавъчен материал;

- да се организира и контролират площадките за съхранение на материали и техническото състояние на машинния парк;

- да се поставят предупредителни знаци и табели по пътищата по отношение извършването на СМР;

- използване на съществуващите възможности на сервитут за преминаване, вместо да се създават нови такива;

- при извършване на дейности, свързани с получаването на по-голям шум от строителните машини, да се ползват подвижни шумозащитни пана от PVC материал;

1. **Изисквания към персонала на изпълнителя**

Изпълнителят следва да осигури екип в състав както се съобрази с минималните изисквания на ЗУТ и приложимата под-законова нормативна уредба за СМР.